Document ID: 32007R0321

KOMISIJAS REGULA (EK) Nr. 321/2007
(2007. gada 23. marts),
ar ko groza Regulu (EEK) Nr. 396/92 par atsevišķu preču klasifikāciju kombinētajā nomenklatūrā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1), un jo īpaši tās 9. panta 1. punkta a) apakšpunktu,
tā kā:
(1)
Komisijas Regulas (EEK) Nr. 396/92 (2) pielikuma 4. punktā atsevišķi transportlīdzekļi, kam uzstādīta armētā bezbortu platforma ar hidraulisko izgāšanas ierīci, klasificēti atbilstīgi kombinētās nomenklatūras KN kodam 8704 31 91. Saskaņā ar minēto punktu bezbortu platformas, kas aprīkota ar izgāšanas ierīci, daudzveidības un sarežģītās konstrukcijas dēļ šo izstrādājumu nevar uzskatīt par pašizgāzēju, uz kuru attiecas KN kods 8704 10.
(2)
Lietas C-396/02 (3) spriedumā Eiropas Kopienu Tiesa nosprieda: fakts, ka automobilis ar bezbortu platformu ir aprīkots ar sarežģītu, daudzfunkcionālu un precīzu izgāšanas ierīci, nerada šķēršļus to klasificēt kā pašizgāzēju kombinētās nomenklatūras apakšpozīcijas 8704 10 izpratnē.
(3)
Tā kā Regulā (EEK) Nr. 396/92 noteiktais klasifikācijas pasākums nav saskaņā ar minēto Tiesas spriedumu, kurā konstatēts, ka 4. punkts ir nepareizs, šajā Regulā jāizdara grozījumi, kas paredzētu, ka automobiļi ar hidraulisko izgāšanas ierīci tiek klasificēti atbilstīgi KN kodam 8704 31. Līdz ar to, atbilstoši ir jāsvītro 4. punkts un tas jāatsauc no 1992. gada 10. marta.
(4)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 396/92 pielikumā svītro 4. punktu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 1992. gada 10. marta.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 23. martā

Labels: 7
3
8